Det fremgår af et hidtil hemmeligholdt notat fra 2007, at den daværende chef for Hærens Operative Kommando (HOK), Poul Kiærskou, gav ordre til, at Folketinget skulle have fejlagtige oplysninger om antallet af fanger, som danske soldater havde taget under krigen i Irak.



Forsvarsministeriet har nu rejst en personalesag mod Poul Kiærskou, der i dag er Danmarks militære repræsentant i Nato og nummer tre i forsvarets rangfølge.

Poul Kiærskou, der er generalløjtnant, har hidtil været betragtet som kandidat til jobbet som Danmarks næste forsvarschef.





Siden har de tidligere forsvarsministre Søren Gade (V) og Gitte Lillelund Bech (V) mindst 13 gange i svar til Folketinget, senest 6. december 2010, refereret til svaret på spørgsmål 2434 uden at rette fangetallet til det korrekte.